
За Агенцията за хората с увреждания


Агенцията за хората с увреждания е юридическо лице на бюджетна издръжка - второстепенен разпоредител с бюджетни кредити, със седалище София и с адрес на управление ул. Софроний Врачански № 104 - 106 и има статут на изпълнителна агенция към министъра на труда и социалната политика за изпълнение на държавната политика за интеграция на хората с увреждания.Агенцията извършва следните дейности:


1.  създава и поддържа информационна база данни за хората с трайни увреждания;


2.  води регистър на специализираните предприятия и кооперации на хората с увреждания;

 
3.  разрешава производството, вноса, продажбата и поддръжката на помощни средства, приспособления и съоръжения;


4.  контролира спазването на утвърдените критерии и стандарти за предоставяне на помощни средства;


5.  разработва програми и финансира проекти за стимулиране стопанската инициатива на хората с увреждания и стопанската инициатива в интерес на хората с увреждания;


6.  разработва програми и финансира проекти за рехабилитация и социална интеграция на хората с увреждания;


7.  финансира целеви проекти и програми на специализираните предприятия и кооперации на хора с увреждания;


8.  ежегодно определя размера на администрираните от нея средства за финансиране проектите на работодателите по чл. 25 от Закона за интеграция на хората с увреждания;


9.  предоставя средства на работодателите по чл. 25 от Закона за интеграция на хората с увреждания;


10.  участва и дава становище при изготвянето на проекти на нормативни актове, свързани с хората с увреждания;


11.  изготвя обобщени годишни отчети и анализи за дейността по интеграция на хората с увреждания;


12.  други дейности, определени в закон или в акт на Министерския съвет.


Издръжката на агенцията се финансира от собствени приходи и субсидии от републиканския бюджет.


Агенцията е администратор на следните собствени приходи:


1.  от мероприятия и дейности, организирани с цел подпомагане интеграцията на хората с увреждания:


а) извънредни и специализирани тиражи на Държавната парично-предметна лотария и на Българския спортен тотализатор;


б) благотворителни и спортни прояви;


2.  от доброволни вноски, дарения и завещания от местни или чуждестранни физически и юридически лица;


3.  от глоби по Закона за интеграция на хората с увреждания;


4.  от други източници.

Да спрат измамите с коли за инвалиди

68 млн. лева губи държавата от измамите. Тя трябва да сложи край на масовите далавери с коли за инвалиди. Евтини лимузини да внасят само трудно подвижните хора, а не всички, които имат документ за над 90 процента инвалидност. Това поискаха самите инвалиди с петиция до парламента,съобщи д-р Даниела Данчева. Тя е шеф на Асоциацията на шофьорите инвалиди. Сега 91000 души са с над 90 процента инвалидност и имат право на 900 долара отстъпка при внос на автомобил . Повечето от тях обаче продават пълномощното си за автомобил за 200-300 лева. Така лъскавите возила се карат предимно от измамници. Ако идеята на асоциацията се приеме, право на евтин внос ще имат само 23000 души, които са наистина трудно подвижни. 68 млн. лв. е загубила за година държавата от тези далавери. 
    общество: По демографски срив сме сред първите страни в Европа 

Не е пресилено да се каже, че в момента над 200 000 български семейства искат, а не могат да имат деца. Това са 11% от хората между 18 и 40 години. По предварителни данни населението на България към края на 2004 г. е 7801000. За една година в резултат на по-големия брой умирания, отколкото раждания населението е намаляло с 44568 души, или с 0.6 %. 

Раждаемост на населението Броят на децата през последните 13 години непрекъснато намалява и през 2004 г. те са едва 15.5% от населението при 21.6 на сто в началото на прехода (и 30 % преди сто години). През 2004 г. в България са родени 67 908 деца, от които 67 359 или 99.2% са живородени.. в България са умрели 111 927 души. Разликата между ражданията и умиранията представлява естественият прираст на населението. И тъй като от 1990 г. насам умират повече лица, отколкото се раждат, тази разлика е с отрицателна стойност. В резултат на това, от началото на последното десетилетие на миналия век населението непрекъснато намалява.През 2004 г. абсолютният брой на естествения прираст е минус 44 568 души! Ако към този отрицателен прираст добавим 200 000 деца, какво ще се получи? 
НАЦИОНАЛНА ПРОГРАМА “АСИСТЕНТИ НА ХОРА С УВРЕЖДАНИЯ”  

Програмата “Социален или личен асистент” цели осигуряване на заетост на безработни лица за задоволяване на ежедневни потребности, организиране на свободното време на хора с трайни увреждания или тежко болни самотни хора, както и осъществяване на дейности за тяхната социална адаптация . Право на участие в Програмата имат кандидат-работодатели от територията на всички общини в страната. Включването им в Програмата се извършва чрез:  писмени предложения , заявки от работодатели , Дирекции “Социално подпомагане”  за осъществяване на дейността “Личен асистент” , одобрени проекти на работодатели от съответните общини, осигуряващи заетост на безработни лица. за дейността “Социален асистент” са нужни : Безработни лица, подпомагани по реда на чл.9 от ППЗСП или отговарящи на условията за отпускането на този вид помощ и полагащи постоянни грижи за хора с увреждания или тежко болни лица. Безработните лица могат да бъдат включвани в дейността “Личен асистент”, ако отговарят на следните условия: 

- да са в трудоспособна възраст; 

- да са членове на семейството или роднини по възходяща или низходяща линия до втора степен, по съребрена линия до втора степен; роднини по сватовство до втора степен; съжителстващи лица по смисъла на т. 2, § 1 от Допълнителната разпоредба на ЗСП; 

- да живеят в едно и също населено място с това на лицето, за което полагат грижи; 

- да не получават пенсия или да не са придобили право на пенсия. 

 Лицата, нуждаещи се от постоянни грижи, трябва да отговарят на следните изисквания: 

- да са лица с 90 и над 90 на сто трайно намалена работоспособност с определена чужда помощ; 

- да са деца с 50 и над 50 на сто намалена възможност за социална адаптация с определена чужда помощ; 

 В случаите, когато лицата нямат определена чужда помощ в ЕР на ТЕЛК/РЕЛКК, но самообслужването им е невъзможно, с решение на изпълнителния директор на Агенцията за социално подпомагане, се допуска предоставяне на услугата по изключение. 

 В случаите, при които в семейството се отглеждат две или повече деца с 50 и над 50 на сто намалена възможност за социална адаптация, с определена чужда помощ, и техните родители отговарят на условията на чл. 9 от ППЗСП, в дейност “Личен асистент”, могат да бъдат включени и двамата родители. 

 С решение на Изпълнителния директор на Агенцията за социално подпомагане, по изключение могат да бъдат наемани в дейност “Личен асистент” и безработни лица, които не отговарят на условията на т.1 за участие в Програмата. 
ПАНДЕМИя ОТ ПТИчИ ГРИП

Естествен резервоар на инфлуенца А вируса са мигриращите водни птици и най-вече дивите гъски. вирусът се намира в стомашно-чревния им тракт и се разпространява чрез фецеса. Дивите птици пренасят болестта при домашните чрез: 

директен контакт с тях 

чрез фецеса – вирусът на птичия грип преживява дълго там 

чрез заразена питейна вода 

Домашните птици като кокошки и пуйки са особено възприемчиви към птичи грип. Птиците се заразяват посредством горните дихателни пътища, конюнктивите или стомашно-чревния тракт. Инкубационният период е от няколко часа до 18 дни. Клиничните симптоми и послесмъртните промени са показателни за поставянето на диагнозата. Изолирането на вируса е окончателното и потвърждаване. Какви са опасностите за човека при заразяване с вируса на птичи грип? Има два основни риска за човека: Риск от директно предаване на инфекцията от птици на хора. Развива се тежко заболяване. Проявява се най-често с първична вирусна пневмония и засягане вътрешни органи . Смъртността е над 50% . При мутация на вируса е възможно предаването му от човек на човек . Това ще означава начало на пандемия. В момента не може да се предвиди каква ще е смъртността при такъв случай, но има основания да се очаква, че ще е много висока. Как може да се зарази човек с птичи грип? Главните пътища на заразяване с птичи грип са: Директен контакт със заразена птица Допир с повърхности и предмети, замърсени с фекалии на заразена птица. Това става при клане, рязане на сурово месо на заразени птици в домашни условия, което е честа практика в много селски райони, включително и в България. Миенето на ръцете е от особено значение за предпазване от заразяване. 
Новини  

Технолукс отвори врати. Новият търговски център "Технолукс" бе изграден само за шест месеца. В проекта са вложени 10 млн. лв. На 10 декември 2005 год., в деня на 128 годишнината от освобождението на Плевен, кметът Найден Зеленогорски, собственикът на Технолукс Алаедин Харфан и управителят на фирмата Фарес Алфарес прерязаха лентата на модерния хипермаркет. На площ от  7800 кв.м.  плевенчани и гостите на града ще могат да пазаруват битови и домакински електроуреди, климатична техника, аудио-визуална техника, компютърна и офис техника, телекомуникации, детски играчки, изделия от стъкло и много други. Обектът е обособен в две сгради - четириетажна и двуетажна, свързани с топла връзка. В двуетажната сграда на  площ от 4000 кв.м. ще се предлагат промишлени стоки от Техномаркет Европа .Удобното местонахождение  в близост до автогарата и централната гара допълнително ще улесни гражданите на град Плевен и областта, които нямат собствен транспорт. За тези които ще посетят центъра с автомобили е изграден голям паркинг в района около сградата.  
Житие на св. мъченик Трифон

Свети мъченик Трифон се родил около 225 г. в с. Комсада, близо до гр. Апамия, в малоазийската област Фригия, Римската империя. Родителите на св. Трифон били дълбоко вярващи християни и отрано се потрудили над своето чедо да разгорят в сърцето му любов и преданост към Бога. Трудът на родителите скоро дал своя плод. Свети Трифон бил още дете, когато по негова молитва Бог вършел чудеса.

Римският император Гордиан (238-244) не бил християнин, но не преследвал последователите на Иисус. И Бог му сторил милост за това. Той имал дъщеря Гордиана - умна и хубава. За нея идвали видни и прославени момци. Но в това време тя тежко заболяла душевно. Мъченица и терзана, тя се хвърляла в огън, хвърляла се и във вода от мъка. Идвали най-способни лечители, но накрай родителите й се убедили, че за болестта й няма лек. Тя обаче непрестанно повтаряла едно и също: "Никой не може да ме излекува, освен Трифон." Тия думи отдавали на душевното й страдание и ги отминавали без внимание. Но когато нямало вече какво да правят, императорът наредил да се провери навсякъде из империята има ли такъв човек Трифон, който лекува болни, и да го доведат.

Св. Трифон тогава бил 17-годишен. Довели го в Рим. И понеже Бог тъкмо чрез него дал изцеление на Гордиана от тая болест, истинността на обясненията му, че живият и истинският Бог, в Когото вярват християните, е излекувал девойката, била очевидна за всички. Мнозина повярвали и се кръстили. Императорският дом се изпълнил с радост. Благоволението на императора към християните станало толкова явно, че вече го смятали за таен християнин. Той обдарил богато свети Трифона и с благодарност го изпратил у дома му. Но сърцето на юношата било чуждо за богатството, затова той раздал из пътя си всичко на нуждаещите се.Когато римският императорски престол бил зает от Декий Траян (249-251), за християните настъпили тежки дни. Новият император се заел да изкорени християнството. Той наредил на цялата империя християните да се заставят да се върнат към езичеството. Онези, които не се покорят, да бъдат избити. 

В това време управител на източните римски земи бил някой си Аквилин. Донесли му за свети Трифон - че е християнин; че знаел разни хитрини за лекуване на болести; че не зачитал царската воля; че обикалял села и градове, лекувал болни и подмамвал тях и близките им да стават християни; че открито осмивал великите богове на римляните. Аквилин веднага наредил да заминат стражи за Фригия, да издирят виновния и да го докарат на съд в Никея, където било седалището на управлението. Светецът бил лесно намерен, понеже за ревността му по Бога, за многобройните му чудеса и усърдието му в разпоространението на вярата се говорело из цяла Фригия. 

Вестта на стражата, изпратена да го арестува, стигнала до него много по-рано от самата стража. Св. Трифон имал предостатъчно време да се укрие. Той обаче не се възползувал от това. Времето до пристигането на стражата той прекарал в пост и молитва. А когато тя дошла, той я посрещнал и се предал. Когато въвели младежа в съдилището, съответният съдебен служител, на име Помпиан, се обърнал с вискок глас към Аквилин:

- Ето юношата от Анамия, представен на твое величество за съд, е застанал пред светлата ти власт. 

- Застаналият насреща - обадил се Аквилин - да ни каже своето име, своята родина и своята съдба, а също и да изповяда вярата си. 

- Името ми е Трифон, родното място - село Комсада, което е в околностите на град Апамия. Съдба у нас няма, защото вярваме, че всичко става по Божи промисъл, а не по съдба и движение на звездите, нито пък случайно, както вие вярвате. По живот не съм роб, а свободен. Единствено на Христа служа. Христос е моята вяра. Христос е моята слава и похвала. 

- Мисля - казал управителят, - че досега не си чул за царската заповед - всеки човек, който се нарича християнин и на боговете не се покланя, да бъде предаден на смърт. Опомни се прочее и се отречи от твоята измамлива вяра, за да не бъдеш хвърлен в огън. 

- О, ако бих се сподобил чрез огън и чрез всички мъки на света да умра за името на моя Бог, Господ Иисус Христос , така да бъде .

